Vedenie

29.05.2019

**Návrh príkazu rektora**

**Opatrenia na odstránenie nedostatkov zistených kontrolou Najvyššieho kontrolného úradu SR v roku 2019**

Predkladajú: **Dr. h. c., prof.h.c., prof. Dr. Ing. Oliver Moravčík**

 prorektor pre strategické projekty a rozvoj

 **Ing. Dušan Faktor, PhD.**

kvestor

Vypracoval: **JUDr. Marcel Michalička**

 Právny a organizačný útvar

Zdôvodnenie: Prijatie opatrení na odstránenia nedostatkov zistených kontrolou Najvyššieho kontrolného úradu Slovenskej republiky vyplývajúcich z:

* Protokolu o výsledku kontroly Vedecké parky a výskumné centrá číslo Z-002974/2019/1031/BMC (Bratislava),
* Protokolu o výsledku kontroly vedeckých parkov a výskumných centier číslo Z-002641/2019/1030/KGB (Trnava).

Návrh uznesenia: Vedenie STU prerokovalo návrh príkazu rektora Opatrenia na odstránenie nedostatkov zistených kontrolou Najvyššieho kontrolného úradu SR v roku 2019

1. bez pripomienok,
2. s pripomienkami

a odporúča predmetný interný predpis vydať.

Príkaz rektora

číslo: xx/2019 – PR

**Opatrenia na odstránenie nedostatkov zistených**

**kontrolou Najvyššieho kontrolného úradu SR v roku 2019**

Dátum: 29. 05. 2019

**Slovenská technická univerzita v Bratislave, Vazovova 5, Bratislava**

V Bratislave 29. 05. 2019

Číslo: xx/2019-PR

Rektor Slovenskej technickej univerzity v Bratislave (ďalej len „STU“) na základe zistení vykonaných kontrolou Najvyššieho kontrolného úradu Slovenskej republiky vyplývajúcich z Protokolu o výsledku kontroly Vedecké parky a výskumné centrá číslo Z-002974/2019/1031/BMC a z Protokolu o výsledku kontroly vedeckých parkov a výskumných centier číslo Z-002641/2019/1030/KGB a v súlade s článkom 3 bod 1 písm. c) Smernice rektora číslo 4/2013 - SR „Pravidlá vydávania interných predpisov Slovenskej technickej univerzity v Bratislave“ zo dňa 03.10.2013

**vydáva**

nasledovný príkaz rektora

**Opatrenia na odstránenie nedostatkov**

**zistených kontrolou Najvyššieho kontrolného úradu SR v roku 2019**

ktorým ustanovuje nasledovné:

**PRVÁ ČASŤ**

1. Pripraviť návrh dodatku k Organizačnému poriadku Projektového strediska STU, v ktorom budú najmä upravené kompetencie Projektového strediska STU vo vzťahu ku koordinácií činností v rámci univerzitného vedeckého parku na fakultách.

 Zodpovedný: **prorektor pre strategické projekty a rozvoj**.

 Termín: **30.09.2019**.

1. Pripraviť návrh dodatku k Organizačnému poriadku Univerzitného vedeckého parku STU, v ktorom bude najmä upravené:
2. v prípade, ak boli zdroje zo súkromnej sféry vygenerované na univerzitnom vedeckom parku, zabezpečiť ich účtovanie na univerzitnom vedeckom parku,
3. pravidelné zostavovanie rozpočtu Univerzitného vedeckého parku STU,
4. špecifikácia zdrojov financovania Univerzitného vedeckého parku STU, tak aby bola naplnená udržateľnosť univerzitného vedeckého parku na základe spolupráce s podnikateľskými subjektami,
5. koncepcia udržateľnosti univerzitného vedeckého parku,
6. vedenie evidencie prístrojových denníkov tak, aby bolo možné identifikovať použitie zariadení v rámci univerzitného vedeckého parku pri spolupráci s inými subjektami.

 Zodpovedný: **prorektor pre strategické projekty a rozvoj**.

 Termín: **30.09.2019**.

1. Pripraviť návrh dodatku k Smernici rektora číslo 5/2014 – SR Pravidlá implementácie a administrácie projektov na Slovenskej technickej univerzite v Bratislave, v ktorom bude najmä upravené:
2. v prípade napĺňania cieľov projektu uplatňovať rovnaký postup pri realizácií výskumných prác so všetkými partnermi a to v súlade s platnými podmienkami realizácie projektu,
3. nastavenie ekonomického informačného systému tak, aby výdavky vyvolané použitím zariadení v rámci univerzitného vedeckého parku ostali v jeho účtovnej evidencií,
4. pravidlá vedenia prístrojových denníkov.

 Zodpovedný: **prorektor pre strategické projekty a rozvoj**.

 Termín: **30.09.2019**.

1. Vypracovať stratégiu ďalšieho rozvoja Univerzitného vedeckého parku STU po uplynutí doby udržateľnosti.

 Zodpovedný: **prorektor pre strategické projekty a rozvoj**.

 Termín: **30.09.2019**.

1. Zaradiť kontrolu univerzitného vedeného parku do plánu kontrol na rok 2019.

 Zodpovedný: **Hlavný kontrolór STU**.

 Termín: **ihneď**.

**DRUHÁ ČASŤ**

1. Tento príkaz rektora je vydaný za účelom naplnenia povinnosti rektora ako štatutárneho orgánu STU vyplývajúcich zo Zápisnice o prerokovaní protokolu o výsledku kontroly č. Z-003177/2019/1030/1031 zo dňa 29.04.2019 a zo Zápisnice o prerokovaní protokolu o výsledku kontroly č. Z-003358/2019/1030/KGB zo dňa 29.04.2019.
2. Akékoľvek zmeny a doplnenia tohto príkazu rektora je možné vykonať iba číslovanými dodatkami k nemu, podpísanými rektorom.
3. Tento príkaz rektora nadobúda účinnosť dňom jeho vydania.

 prof. Ing. Miroslav Fikar, DrSc.

 rektor